کروناویروس پاندمی سی‌نین سبب اولدوغو ایقتیصادی بحران 1930-جو ایللرده باش وئرن "بؤیوک بحران"دان سونرا ان بویوک ایقتیصادی تنززول‌دور و بو پاندمی 2020-جی ایلین ایقتیصادی آرتیمینا کسکین منفی تأثیر گؤستریر".
بو باره‌ده اولوسلار آراسی پول فوندونون (IMF) رهبری کریستالینا جیورجیوا دئییب.
جیورجیوا 2020 یاز ایجلاسلاریندان‌ اول "بحرانلا اوزلشمه: قلوبال ایقتیصادیات اوچون اونجه لیکلر" باش‌لیق‌لی چیخیشیندا بیلدیریب کی، بو بحران ان آغیر ضربه نی اینکیشاف ائتمکده اولان بازارلارا و اؤلکه‌لره وورا‌جاق: "بو اؤلکه‌لرین ایقتیصادیاتی‌نین یئنی‌دن اؤزونو برپا ائتمه‌سی اوچون یوز میلیاردلارلا دو‌لارلیق خاریجی کمکه احتیاج دویولا‌جاق. جمعی اوچ آی اول، 2020-جی ایلده عضو اؤلکه‌لرین 160-دا آدام باشینا دوشن گلیرین آرتاجاغینی گؤزلییردیک. بو گون بو رقم تام ترسینه چئوریلیب. ایندی 170-دن چوخ اؤلکه‌ده بو ایل آدام باشینا دوشن گلیر آرتیمی‌نین منفی اولاجاغینی تخمین ائدیریک. بو پاندمی 2020-جی ایلین ایقتیصادی آرتیمینا کسکین منفی تأثیر گؤستریر. وضعیتین داها دا پیسلشمه احتیمالی وار".
قئید ائدک کی،1929-جو ایلده باشلایان و 1930-جو ایللر بویونجا داوام ائدن بؤیوک بحران قوزیی امریکا و آوروپانی مرکزینده ساخلاماسینادا باخمایا‌راق، دونیانین قالان حیسه‌سینده ده داغیدیجی تأثیرینی گؤسترمیشدی.
